
ΑΠΟΦΑΣΕΙΣ 

Τροποποίηση της ΠΔ/ΤΕ 1371/7.10.88, σχετικά με την 
έγκριση λειτουργίας νέας τράπεζας με την επωνυμία «ΕΛ¬ 
ΛΗΝΙΚΗ ΤΡΑΠΕΖΑ ΕΞΑΓΩΓΩΝ - ΕΙΣΑΓΩΓΩΝ 
Α.Ε.». 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 80 (1) 

Προστασία του φυτικού γενετικού υλικού της χώρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 14 παρ. 2 του ν. 1564/1985 «Ορ¬ 
γάνωση παραγωγής και εμπορίας του πολλαπλασιαστικού υλικού 
φυτικών ειδών» (Α' 164). 

2. Την 56/1990 γνωμοδότηση του Συμβουλίου της Επικρά¬ 
τειας, μετά από πρόταση των Υπουργών Γεωργίας και Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Σκοπός 

Σκοπός του παρόντος διατάγματος είναι η προστασία και η διατή¬ 
ρηση του εγχώριου αβελτίωτου γενετικού υλικού των καλλιεργουμέ- 
νων φυτικών ειδών και των αγρίων προγόνων τους ή συγγενών τους 
ειδών. 

Άρθρο 2 

Έκταση εφαρμογής 

Οι διατάξεις του παρόντος διατάγματος εφαρμόζονται για όλα τα 
καλλιεργούμενα φυτικά είδη (αβελτίωτοι πληθυσμοί, ποικιλίες, 
κλώνοι, καθαρές σειρές), καθώς και τα συγγενή προς αυτά άγρια και 
ζιζανιόμορφα είδη και αφορούν την προστασία τους, τόσο στο φυσικό 
τους οικοσύστημα (ΙΝ δΙΤΈ), όσο και εκτός αυτού (ΕΧ δΙΤΙί: Τρά¬ 
πεζα Γενετικού υλικού. Βοτανικοί κήποι, συλλογές και φυτείες υπαί¬ 
θρου). 


Άρθρο 3 

Διάκριση - Κατάταξη φυτικού γενετικού υλικού 

Το υπό προστασία φυτικό γενετικό υλικό διακρίνεται στις εξής 
ομάδες: 

α) Ντόπιες ποικιλίες - πληθυσμοί παραδοσιακής καλλιέργειας 

(ΡΚΙΜΙΤίνΕ ΟυίΤΙλΆΚδ, ΕΑΝϋΚΑΟΕδ). 

β) Άγρια και λοιπά φυτικά είδη, στενά συγγενή των καλλιεργου- 
μένων φυτών ή και απευθείας πρόγονοί τους (ΨΙΕϋ, ΨΕΕϋΥ δΡΕ- 
ΟΙΕδ). 

γ) Άγρια φυτικά είδη που χρησιμοποιούνται άμεσα για τη δια¬ 
τροφή ανθρώπων ή ζώων, την παραγωγή βιομηχανικών προϊόντων 
και τη διακόσμηση (φαρμακευτικά, αρωματικά, βαφικά, αρτυμα- 
τικά, μελισσοκομικά και ανθοκομικά - διακοσμητικά φυτά). 

δ) Σύγχρονες αλλά και παλαιότερες ποικιλίες, δημιουργίες βελτι- 
ωτών, που επέζησαν αλλά δεν καλλιεργούνται σήμερα σε σημαντική 
έκταση και έπαυσαν να προστατεύονται από «Δικαιώματα βελτιω- 
τού» (ΡΕΑΝΤ ΒΗΕΕΟΕΚ’δ ΚΙΟΗΤδ). 

ε) Καθαρές σειρές (ΙΝΒΚΕϋ ΕΙΝΕδ) που έχουν μεγάλη σημασία 
για τη γεωργία. 

. Άρθρο 4 

Μελέτες για την προστασία 
του φυτικού γενετικού υλικού 

1. Για την προστασία του φυτικού γενετικού υλικού του άρθρου 3, 
μπορεί να ανατίθεται με απόφαση του Υπουργού Γεωργίας, σε Κρα¬ 
τικά Ιδρύματα, Νομικά Πρόσωπα ή Πανεπιστημιακά Ιδρύματα και 
σε περίπτωση αδυναμίας αυτών, σε ιδιωτικούς φορείς, η σύνταξη με¬ 
λετών που αφορούν τη γεωγραφική κατανομή, την πυκνότητα του 
πληθυσμού, την εκτίμηση του βαθμού της γενετικής διάβρωσης και 
του κινδύνου εξαφάνισης των καλλιεργουμένων ειδών και των συγ¬ 
γενών τους άγριων ή ζιζανιομόρφων ειδών. Προτεραιότητα για τη 
σύνταξη τέτοιων οικογεωγραφικών μελετών δίδεται: 

α) στα είδη για τα οποία η χώρα μας θεωρείται κέντρο καταγω¬ 
γής ή πρώτης διαφοροποίησης, κυριότερα των οποίων είναι τα αγρο- 
στώδη, ψυχανθή, σταυρανθή, χηνοποδιίδαι, σύνθετα, λιλιίδαι, χει- 
λανθή, σκιαδανθή, ιριδίδαι, η άμπελος, η συκή και η ελαία. 

β) στα είδη που δεν είναι αυτόχθονα, παρουσιάζουν όμως σημα¬ 
ντική δευτερογενή παραλλακτικότητα και έχουν μεγάλη οικονομική 
σημασία για τη χώρα μας, κυριότερα των οποίων είναι τα εσπεριδο¬ 
ειδή, τα πυρηνόκαρπα, τα γιγαρτόκαρπα, τα ακρόδρυα, το βαμβάκι, 
ο καπνός, ο αραβόσιτος, τα σολανώδη κηπευτικά και τα φασόλια. 

γ) στα είδη εκείνα που έχει διαπιστωθεί ότι υπέστησαν μεγάλη γε¬ 
νετική διάβρωση και κινδυνεύουν να εξαφανισθούν, κυριότερα των 
οποίων είναι τα ρεβύθια, η φακή, τα λούπινα, τα κουκιά, η ρόβη, το 
τσάι του βουνού και ο δίκταμος. 

2. Για την ανάθεση, την παρακολούθηση της εκτέλεσης, την 
έγκριση και την παραλαβή των μελετών της προηγούμενης παρα- 

γράφου, υπεύθυνες είναι οι καθ’ ύλην αρμόδιες υπηρεσίες του Υπουρ¬ 
γείου Γεωργίας. 

Άρθρο 5 

Μέτρα προστασίας 

Για την προστασία του φυτικού γενετικού υλικού του άρθρου 3 
λαμβάνονται τα εξής μέτρα: 

α) Συλλογή αντιπροσωπευτικών δειγμάτων από καλλιεργούμενα 
και άγρια φυτικά είδη που βρίσκονται σε κίνδυνο και διατήρησή τους: 

αα) Στην Τράπεζα γενετικού υλικού (ΕΧ 8ΙΤυ) για εκείνα τα είδη 
των οποίων οι σπόροι μπορούν να ξηρανθούν και να αποθηκευτούν σε 
χαμηλή θερμοκρασία (ορθόδοξοι σπόροι). 

ββ) Σε συλλογές ή φυτείες υπαίθρου και βοτανικούς κήπους (ΕΧ 
δΙΤΙΙ) κυρίως για κλωνικώς αναπαραγόμενα είδη ή είδη με μη ορ¬ 
θόδοξους σπόρους. 

β) Καθορισμός των περιοχών, όπου άγρια συγγενή των καλλιερ- 
γουμένων φυτών είδη αυτοφύονται και παρουσιάζουν μεγάλη γενε¬ 
τική παραλλακτικότητα και πυκνότητα πληθυσμών, ως ζωνών προ¬ 
στασίας των (ΙΝ δΙΤυ). Τέτοιες ζώνες μπορούν να ευρίσκονται είτε 
εντός των ήδη προστατευομένων σήμερα περιοχών, όπως εθνικών 
δρυμών, αισθητικών δασών, διατηρητέων μνημείων της φύσης, είτε 
εντός νέων που θα επιλεγούν ως κατάλληλες. 

γ) Καθορισμός των περιοχών παραδοσιακής καλλιέργειας ντό¬ 
πιων ποικιλιών, που κινδυνεύουν να εξαφανισθούν, κατά προτίμηση 
σε ορεινές απομονωμένες περιοχές της Ηπειρωτικής Ελλάδας ή νη¬ 
σιών και σε θεσμοθετημένες ζώνες, προστασίας των βιοτόπων της 
άγριας ζωής όπως οι ποικιλίες αυτές καλλιεργούνται ακόμη σε μι¬ 
κρή κλίμακα, ή είναι σκόπιμο και εφικτό να επαναφερθούν. 

δ) Για τη λήψη μέτρων των προηγουμένων περιπτώσεων α, β και 
γ δεν είναι αναγκαία η εκπόνηση των μελετών που προβλέπονται στο 
άρθρο 4 του παρόντος, αλλά αρκούν οι πληροφορίες, παρατηρήσεις 
και εισηγήσεις των αρμόδιων περιφερειακών και κεντρικών υπηρε¬ 
σιακών μονάδων του; Υπουργείου Γεωργίας. 

Άρθρο 6 

Εθνικό Σύστημα Διατήρησης και Προστασίας 
Φυτογενετικών Πόρων Καλλιεργουμένων Ειδών 

Για την προστασία.του γενετικού υλικού του άρθρου 3 συνιστάται 
«Εθνικό Σύστημα Διατήρησης και Προστασίας Φυτογενετικών Πό¬ 
ρων Καλλιεργουμένων Ειδών» στο οποίο εντάσσονται: 

α) Η Τράπεζα Διατηρήσεως Γενετικού Υλικού του Κέντρου Γεωρ¬ 
γικής Έρευνας Βορείου Ελλάδος. 

β) Οι συλλογές - φυτείες που έχουν εγκατασταθεί ήδη ή εγκαθί¬ 
στανται, ιδιαίτερα δενδρωδών και θαμνωδών ειδών, παραδοσιακών 
ποικιλιών - κλώνων και αντίστοιχων αγρίων ειδών που κινδυνεύουν 
με εξαφάνιση. 

γ) Οι ζώνες προστασίας όπου αναπτύσσονται συγκεκριμένες 
άγριες μορφές καλλιεργουμένων φυτικών ειδών. 

δ) Οι συνεταιρισμοί ή ομάδες παραγωγών ή μεμονωμένοι παρα¬ 
γωγοί που μετά από ειδική σύμβαση όπου προβλέπεται ειδική επιδό¬ 
τηση, καλλιεργούν παραδοσιακές ποικιλίες τις οποίες πολλαπλασιά¬ 
ζουν με τον παραδοσιακό τρόπο. 

Άρθρο 7 

Συντονιστικό - Εκτελεστικό Όργανο 

Συντονιστικό - Εκτελεστικό Όργανο του Εθνικού Συστήματος 
διατήρησης και προστασίας φυτογενετικών πόρων καλλιεργουμένων 
ειδών του άρθρου 6, ορίζεται η Τράπεζα Διατηρήσεως Γενετικού 
Υλικού του Κέντρου Γεωργικής Έρευνας Βορείου Ελλάδος, με τις 
εξής αρμοδιότητες: 

α) Συντονισμό και εποπτεία όλων των δραστηριοτήτων του άρ¬ 
θρου 6. 

β) Τήρηση πλήρους μηχανογραφημένου αρχείου των διατηρουμέ- 
νων και προστατευομένων ειδών και ποικιλιών - κλώνων του άρθρου 
6 . 

γ) Εισηγήσεις για νέες δραστηριότητες που αφορούν τις περιπτώτ 
σεις β, γ και δ του άρθρου 6 προς την αρμόδια για την προστασία του 
περιβάλλοντος υπηρεσιακή μονάδα του Υπουργείου Γεωργίας, από 


κοινού ή ύστερα από εισήγηση από το αρμόδιο για κάθε καλλιέργεια 
ίδρυμα του Υπουργείου Γεωργίας. 

Άρθρο 8 

Συλλογές, Φυτείες, Καλλιέργεια 
παραδοσιακών ποικιλιών 

Με αποφάσεις του Υπουργού Γεωργίας που δημοσιεύονται στην 
Εφημερίδα της Κυβερνήσεως και εκδίδονται ύστερα από κοινή εισή¬ 
γηση των αρμόδιων για το περιβάλλον και την έρευνα κεντρικών 
υπηρεσιών του Υπουργείου Γεωργίας και με γνωμοδότηση της Επι¬ 
τροπής του άρθρου 20 του ν. 1564/1985 καθορίζονται τα εξής: 

α) Για τις συλλογές - φυτείες της περ. β του άρθρου 6, καθορίζο¬ 
νται τα είδη, οι ποικιλίες - κλώνοι, ο τόπος εγκατάστασης και κάθε 
λεπτομέρεια και διαδικασία για την απρόσκοπτη εφαρμογή της πα¬ 
ρούσας περίπτωσης. 

β) Για την καλλιέργεια παραδοσιακών ποικιλιών της περ. δ του 
άρθρου 6, καθορίζονται οι όροι και οι προϋποθέσεις που πρέπει απα¬ 
ραίτητα να περιλαμβάνονται στις συμβάσεις που υπογράφονται ανά¬ 
μεσα στους καλλιεργητές (Συνεταιρισμό, Ομάδα ή καλλιεργητή) και 
το Υπουργείο Γεωργίας (υποχρεώσεις συμβαλλομένων, ειδικές επι¬ 
δοτήσεις). 

Άρθρο 9 

Ζώνες προστασίας 

1. Ως ζώνες προστασίας ορίζονται περιοχές που αυτοφύονται 
άγρια συγγενή των καλλιεργουμένων φυτών είδη, μέσα στις οποίες 
διασφαλίζεται η διατήρηση της υπάρχουσας γενετικής παραλλακτι- 
κότητας και η δυνατότητα της συνέχισης της εξέλιξής τους. 

Με κοινή απόφαση των Υπουργών Γεωργίας και ΠΕΧΩΔΕ που 
δημοσιεύονται στην Εφημερίδα της Κυβερνήσεως και εκδίδεται 
ύστερα από κοινή εισήγηση των αρμόδιων για το περιβάλλον και την 
έρευνα Κεντρικών Υπηρεσιών του Υπουργείου Γεωργίας, καθορίζο¬ 
νται οι εκτάσεις συγκεκριμένων βιοτόπων που θα αποτελόσουν τις 
ζώνες προστασίας. 

Με την ίδια απόφαση ορίζονται και μέτρα προστασίας, ιδίως πε¬ 
ριορισμοί στη συλλογή και κοπή των φυτών αυτών, περιορισμοί στη 
βόσκηση, προστασία από πυρκαγιές, περιορισμός της διάβρωσης 
του εδάφους και κάθε άλλη αναγκαία λεπτομέρεια. 

. 2. Φορείς που εφαρμόζουν τα μέτρα προστασίας ορίζονται οι εξής: 

α) Η Διεύθυνση Χωροταξίας και Προστασίας Περιβάλλοντος του 
Υπουργείου Γεωργίας. 

β) Η Διεύθυνση Έρευνας του Υπουργείου Γεωργίας. 

γ) Η Τράπεζα Διατηρήσεως Γενετικού Υλικού του Κέντρου Γεωρ- 
γικής Έρευνας Βορείου Ελλάδος. 

δ) Η Διεύθυνση Διαχείρισης Δασών και Δασικού Περιβάλλοντος 
του Υπουργείου Γεωργίας. 

ε) Οι κατά τόπους Νομαρχιακές Υπηρεσίες του Υπουργείου Γε¬ 
ωργίας. 

Άρθρο 10 

Συλλογή και διακίνηση προστατευομένων ειδών 

1. Για τη συλλογή και τη διακίνηση, τόσο στο εξωτερικό όσο και 
στο εσωτερικό της χώρας, προστευομένων ειδών, ποικιλιών ή κλώ¬ 
νων του άρθρου 3 του παρόντος, απαιτείται σχετική άδεια, η οποία 
εκδίδεται από την αρμόδια για τα περιβαλλοντικά θέματα υπηρε¬ 
σιακή μονάδα του Υπουργείου Γεωργίας, ύστερα από γνωμοδότηση 
των αρμόδιων κατά περίπτωση επιστημονικών φορέων (Τράπεζα 
Διατηρήσεως Γενετικού Υλικού του Κέντρου Γεωργικής Έρευνας 
Βορείου Ελλάδος, Πανεπιστημιακά Ιδρύματα, Ερευνητικά Ιδρύματα 
του Υπουργείου Γεωργίας και άλλα Ιδρύματα) καθώς και των νο¬ 
μαρχιακών υπηρεσιών του Υπουργείου Γεωργίας, στο χώρο των 
οποίων θα γίνει η συλλογή. 

2. Βασικά κριτήρια που πρέπει να ληφθούν υπόψη για τη χορή¬ 
γηση ή μη της παραπάνω άδειας είναι ο σκοπός της συλλογής και 
διακίνησης (επιστημονικός, συλλεκτικός, εμπορικός ή άλλος) η σπα- 
νιότητα του φυτού, η ειδική για τη χώρα σημασία του και η μοναδι- 
κότητά του. 

3. Ξένες ερευνητικές αποστολές που διενεργούν συλλογή γενετι¬ 
κού υλικού στη χώρα μας, ύστερα από άδεια που χορηγείται σύμ- 

φωνα μετις διατάξεις των παραγράφων 1 και 2 του παρόντος άρ¬ 
θρου, συνοδεύονται και εποπτεύονται από γεωπόνο της Τράπεζας 
Διατηρήσεως Γενετικού Υλικού του Κέντρου Γεωργικής Έρευνας 
Βορείου Ελλάδος ή Ειδικό Επιστήμονα του αρμόδιου για την καλ¬ 
λιέργεια Ιδρύματος της χώρας. 

Αντιπροσωπευτικά δείγματα του συλλεγέντος γενετικού υλικού 
καθώς και αντίγραφα των δελτίων συλλογής παραδίδονται στην πα¬ 
ραπάνω Τράπεζα για μακρόχρονη διατήρηση και τεκμηρίωσή τους. 

4. Για τη συλλογή και διακίνηση τόσο στο εξωτερικό όσο και στο 
εσωτερικό της χώρας προστάτευομένων ειδών που περιλαμβάνονται 
στους πίνακες Α και Β του Π.Δ. 67/1981 (Α' 23) και τον Κανονι¬ 
σμό (ΕΟΚ) αριθ. 3626/82 όπως κάθε φορά ισχύει, απαιτείται απλή 
ή ειδική άδεια ΟΤΕ5 που εκδίδεται από τις καθ’ ύλην αρμόδιες υπη¬ 
ρεσίες. 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 16 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΓΕΩΡΓΙΑΣ ΠΕΡΙΒ. ΧΩΡ/ΞΙΑΣ & ΔΗΜ. ΕΡΓΩΝ 

ΙΩΑΝ. ΛΙΑΠΗΣ ΚΩΝ. ΛΙΑΣΚΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 81 (2) 

Ίδρυση κλινικών στο Τμήμα Ιατρικής του Πανεπιστημίου Αθηνών 

και καθορισμός του εσωτερικού κανονισμού τους. 

I Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 πάρ. 1 και 7 παρ. 5 του ν. 
1268/1982 «Για τη δομή και λειτουργία των Ανωτάτων Εκπαι¬ 
δευτικών Ιδρυμάτων» (Α' 87) όπως η τελευταία αυτή διάταξη τρο- 
ποποποιήθηκε με το άρθρο 48 παρ. 2 του ν. 1404/1983 «Δομή και 

' λειτουργία των Τεχνολογικών Εκπαιδευτικών Ιδρυμάτων» (Α' 
173). 

2. Τη γνώμη της Γενικής Συνέλευσης του τμήματος Ιατρικής του 
Πανεπιστημίου Αθηνών (συνεδρίαση 31.10.1989). 

3. Τις 55/1990 και 87/1990 γνωμοδοτήσεις του Συμβουλίου 
της Επικράτειας, με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

'Αρθρο 1 

Ιδρύονται στο Τμήμα Ιατρικής του Πανεπιστημίου Αθηνών Γ' και 
Δ' Χειρουργικές Κλινικές.· 

Οι ιδρυόμενες κλινικές εξυπηρετούν τις εκπαιδευτικές, ερευνητι¬ 
κές και νοσηλευτικές ανάγκες στα γνωστικά αντικείμενα της Γ ενι¬ 
κής Χειρουργικής και της Αγγειακής Χειρουργικής. 

'Αρθρο 2 

Ο εσωτερικός κανονισμός των κλινικών καθορίζεται σύμφωνα με 
τα οριζόμενα στα επόμενα άρθρα. 

'Αρθρο 3 

Κάθε κλινική έχει ως αποστολή: 

α) Την κάλυψη των διδακτικών και ερευνητικών αναγκών του 
Τμήματος Ιατρικής καθώς και των άλλων Τμημάτων του Πανεπι¬ 
στημίου Αθηνών σε προπτυχιακό και μεταπτυχιακό επίπεδο. 

β) Την εξυπηρέτηση των διαφόρων κοινωνικών αναγκών όταν 
και όποτε ζητείται συγκεκριμένη συνδρομή που ανήκει στο αντικεί¬ 
μενο των κλινικών. - · * 

γ) Την ειδίκευση γιατρών καθώς και άλλων λειτουργών των κλά¬ 
δων υγείας και τη συνεχή εκπαίδευση και επιμόρφωση αυτών. 

δ) Την παροχή περίθαλψης και νοσηλείας σε ασθενείς με χειρουρ¬ 
γικά νοσήματα. Η περίθαλψη συνίσταται στην κλινική διάγνωση, 
την παρακλινική και εργαστηριακή διερεύνηση, την προεγχειρητική 
προετοιμασία της χειρουργικής αντιμετώπισης καθώς και την με¬ 


τεγχειρητική φροντίδα μέχρι της εξόδου του ασθενούς από την κλι¬ 
νική. 

ε) Την εκτέλεση κλινικών και πειραματικών ερευνητικών προ¬ 
γραμμάτων με σκοπό τη μελέτη και αναζήτηση νέων τεχνικών και 
θεραπευτικών μεθόδων. 

στ) Τη συνεργασία και ανταλλαγή επιστημονικών γνώσεων με 
άλλα ακαδημαϊκά ή ερευνητικά ιδρύματα της ημεδαπής ή της αλλο¬ 
δαπής. 

ζ) Την οργάνωση τοπικών, εθνικών και διεθνών συνεδρίων, συ¬ 
μποσίων, σεμιναρίων, διαλέξεων και μετεκπαιδευτικών μαθημάτων 
με σκοπό την ενημέρωση του κοινού του ιατρικού και λοιπού προσω¬ 
πικού της κλινικής. 

'Αρθρο 4 

Το προσωπικό κάθε κλινικής απαρτίζεται από: α) Μέλη ΔΕΠ του 
Τομέα Χειρουργικής που το γνωστικό τους αντικείμενο εμπίπτει στα 
διδακτικά, ερευνητικά και νοσηλευτικά ενδιαφέροντα της κλινικής 
όπως αυτά ορίζονται στο άρθρο 1 τόυ παρόντος διατάγματος, β) 
Γ ιατρούς του ΕΣΥ που άποσπώνται στην κλινική σύμφωνα με το άρ¬ 
θρο 19 παρ. 2 του Ν. 1579/1985 (Α' 217), γ) Ειδικευμένους για¬ 
τρούς και λοιπούς επιστήμονες, δ) Μέλη του Ειδικού Διοικητικού - 
Τεχνικού Προσωπικού και ε) το κάθε είδους νοσηλευτικό και λοιπό 
προσωπικό που τοποθετείται στην κλινική σύμφωνα με τις εκάστοτε 
ισχύουσες διατάξεις. 

'Αρθρο 5 

Κάθε κλινική διευθύνεται από μέλος του ΔΕΠ του Τμήματος Ια¬ 
τρικής που ανήκει κατά προτεραιότητα στις βαθμίδες του Καθηγητή 
ή Αναπληρωτή Καθηγητή σύμφωνα με το άρθρο 7 παρ. 1 του Ν. 
1268/1982 και εκλέγεται με τη διαδικασία του Π.Δ. 46/1989 (Α’ 
21 ). 

Άρθρο 6 

Ο διευθυντής κάθε κλινικής ασκεί τις αρμοδιότητες που ορίζει το 
άρθρο 7 παρ. 4 του Ν. 1268/1982 και επί πλέον: 

- Καταρτίζει και εισηγείται το πρόγραμμα λειτουργίας για τις δι¬ 
δακτικές και ερευνητικές δραστηριότητες της κλινικής και μεριμνά 
για την υλοποίησή του. 

- Μεριμνά για την υλοποίηση των αποφάσεων τών"συλλογικών ορ¬ 
γάνων του νοσοκομείου στο οποίο εγκαθίσταται η κλινική για την 
παροχή του νοσηλευτικού έργου. 

- Διαχειρίζεται κάθε έσοδο που περιέχεται στην κλινική σύμφωνα 
με τις ισχύουσες διατάξεις. 

- Υπογράφει κάθε έγγραφο που εξέρχεται από την κλινική. 

Άρθρο 7 

Για τις ανάγκες κάθε κλινικής τηρούνται τα ακόλουθα βιβλία και 
στοιχεία: . 

- Πρωτόκολλο εισερχόμενης - εξερχόμένής αλληλογραφίας. 

- Βαθμολόγιο φοιτητών. 

- Βιβλίο περιουσιακών στοιχείων. 

- Φάκελλος οικονομικών στοιχείων κάθε έτους. 

- Κατάλογος επιστημονικών οργάνων. 

- Αρχείο ασθενών της κλινικής. 

- Βιβλίο επιστημονικής δραστηριότητας της κλινικής. 

- Βιβλίο μεταβολών του προσωπικού της κλινικής και 

- Κάθε άλλο βιβλίο ή στοιχείο που προβλέπεται από την ισχύουσα 
νομοθεσία ή κρίνεται απαραίτητο για την κλινική. 

Άρθρο. 8 

Στον χώρο όπου εγκαθίσταται η κάθε κλινική υπάρχει πινακίδα 
στην οποία αναγράφεται ο ακριβής τίτλος της κλινικής και τα στοι¬ 
χεία του Διευθυντή της.. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εθνικής Παιδείας χαι Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 21 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΔΕΣΠΟΤΟΠΟΥΛΟΣ 
-♦- 

ΑΠΟΦΑΣΕΙ Σ 

(3) 

Τροποποίηση της ΠΔ/ΤΕ 1371/7.10.88, σχετικά με την έγκριση 
λειτουργίας νέας τράπεζας με την επωνυμία «ΕΛΛΗΝΙΚΗ ΤΡΑ¬ 
ΠΕΖΑ ΕΞΑΓΩΓΩΝ - ΕΙΣΑΓΩΓΩΝ Α.Ε.» (θέμα 32) 
(Συνεδρίαση 437/21.12.1989) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) την ΠΔ/ΤΕ 1371/7.10.88 με την οποία εγκρίθηκε η λειτουρ¬ 
γία νέας τράπεζας με την επωνυμία «ΕΛΛΗΝΙΚΗ ΤΡΑΠΕΖΑ 


ΕΞΑΓΩΓΩΝ - ΕΙΣΑΓΩΓΩΝ Α.Ε.» και καθορίστηκε, μεταξύ άλ¬ 
λων, ότι η καταβολή του μετοχικού κεφαλαίου της τράπεζας, σύμ¬ 
φωνα με τις διατάξεις του άρθρου 14 του Ν. 5076/31, καθώς και η 
ολοκλήρωση της απαιτούμενης διαδικασίας για τη σύσταση και λει¬ 
τουργία της θα πρέπει να αυντελεστούν το αργότερο μέχρι 
31.12.1989, 

β) το 24356/13.12.89 (ΑΠ 3310) έγγραφο της Ελληνικής 
Τράπεζας Βιομηχανικής Αναπτύξεως, αποφάσισε: 

να τροποποιήσει την ΠΔ/ΤΕ 1371/7.10.88 και να καθορίσει ότι 
η καταβολή του μετοχικού κεφαλαίου της υπό ίδρυση τράπεζας 
«ΕΛΛΗΝΙΚΗ ΤΡΑΠΕΖΑ ΕΞΑΓΩΓΩΝ - ΕΙΣΑΓΩΓΩΝ Α.Ε.» 
σύμφωνα με τις διατάξεις του άρθρου 14 του Ν. 5076/31, καθώς 
και η ολοκλήρωση της απαιτούμενης διαδικασίας για τη σύσταση 
και λειτουργία της θα πρέπει να αυντελεστούν το αργότερο έως 30 
Ιουνίου 1990. 4 

Οι λοιπές διατάξεις της πιο πάνω πράξης παραμένουν αμετάβλη¬ 
τες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές Αντίγραφο 

Αθήνα, 16 Μαρτίου 1990 
Ο Γραμματέας 
Η. ΚΥΡΙΑΚΑΝΤΩΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


